CELEX: 32010R0380
Language: bg
Date: 2010-04-30 00:00:00
Title: Регламент (ЕC) № 380/2010 на Комисията от 30 април 2010 година относно класирането на някои стоки в Комбинираната номенклатура

5.5.2010   
            
            
               BG
            
            
               Официален вестник на Европейския съюз
            
            
               L 112/4
            
         РЕГЛАМЕНТ (ЕC) № 380/2010 НА КОМИСИЯТА
   от 30 април 2010 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общи правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или която добавя допълнителни подраздели към нея и която е създадена със специфични разпоредби на Съюза, с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани в кодовете по КН, посочени в колона 2, на основание на посоченото в колона 3 от същата таблица.
            
         
               (4)
            
            
               Уместно е да се предвиди обвързващата тарифна информация, издадена от митническите органи на държавите-членки във връзка с класирането на стоки в Комбинираната номенклатура, която обаче не е в съответствие с настоящия регламент, да може да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 година относно създаване на Митнически кодекс на Общността (2).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата, поместена в приложението, се класират в Комбинираната номенклатура в кодовете по КН, посочени в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да продължи да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 30 април 2010 година.
      
         
            За Комисията, от името на председателя,
         Algirdas ŠEMETA
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Таблетки от 1 772 mg, в опаковки за продажба на дребно, като една таблетка се състои от (в тегловни %):
                  
                              —
                           
                           
                              калциев карбонат (съответстващ на 630 mg калций),
                           
                           
                              88,9
                           
                        
                              —
                           
                           
                              нишесте
                           
                           
                              3,5,
                           
                        
                              —
                           
                           
                              хидроксипропил-метил целулоза
                           
                           
                              2,7,
                           
                        
                              —
                           
                           
                              кросповидон
                           
                           
                              1,9,
                           
                        
                              —
                           
                           
                              малтодекстрин
                           
                           
                              1,3,
                           
                        
                              —
                           
                           
                              минерално масло
                           
                           
                              1,2.
                           
                        Освен това една таблетка съдържа 7 μg = 284 IU (международни единици) витамин D3 (холекалциферол). Другите вещества са в количества по-малки от 1,0 тегловен %.
                  Указаната върху етикета препоръчителна дневна доза е една таблетка на ден.
                  Съгласно информацията от етикета продуктът се използва за профилактично лечение например на остеопороза и за заздравяване на костите.
               
               
                  2106 90 92
               
               
                  Класирането се определя от Общи правила 1 и 6 за тълкуване на Комбинираната номенклатура, забележка 1 към глава 28, допълнителна забележка 1 към глава 30 и описанието на кодове по КН 2106, 2106 90 и 2106 90 92.
                  Поради наличието на вещества, които не са включени в забележка 1, букви а), г) или д) към глава 28, продуктът следва да бъде изключен от споменатата глава.
                  Нивото на поетите минерали или витамини (калций и витамин D3) според указаната върху етикета препоръчителна дневна доза, не е значително по-високо от препоръчителната дневна норма за поддържане на организма в добро здраве. Следователно продуктът не удовлетворява изискването на допълнителна забележка 1 към глава 30, последна алинея, и не може да бъде класиран в позиция 3004 (виж също Обяснителните бележки към Комбинираната номенклатура за глава 30, допълнителна забележка 1, точка 3).
                  Предвид характеристиките си, продуктът следва да бъде класиран като хранителен продукт от позиция 2106.